tomron87/hebrew-wikipedia-sentences-corpus huggingface dataset:
אובי-ואן ואנאקין נקראים להגן על פאדמה אמידאלה, כעת סנאטורית, המקבלת איומים על חייה, שלא פעם ניצלה בקושי מניסיונות התנקשות.
לאחר ששני אבירי הג'דיי הצליחו לאתר את ציידת הראשים שניסתה להתנקש בפאדמה, זאם ווסל, אובי-ואן טס אל עבר כוכב קאמינו, הכוכב אשר ייצר את החץ המורעל הנמצא על גופתה של ציידת הראשים.
בכוכב גילה אובי ואן כי קיים צבא משובטים עצום, הנוצר למען הגנת הרפובליקה מפני איגוד הבדלנים - מערכות כוכבים שפרשו מהרפובליקה ומתכוננות למתקפה.
על הכוכב פגש אובי ואן את ג'נגו פט, צייד ראשים אשר שימש כמקור לשיבוטים.
אובי-ואן גילה כי ג'נגו הוא האחראי לניסיונות ההתנקשות, וכי שכר אותו אדם בשם דארת' טיראנוס.
לאחר שנכשל מלתפוס את ג'נגו, אובי ואן עקב אחריו אל עבר כוכב ג'נוסיס, שם גילה כי את איגוד הבדלנים מנהיג הרוזן דוקו, לשעבר מאסטר ג'דיי ומורו של קווי-גון.
אובי ואן נתפס ועומד להיות מוצא להורג.
בטקס ההוצאה להורג, המתרחש באצטדיון ענק, מובאים גם אנאקין ופאדמה, אשר יצאו לחפש אחר אובי ואן ששלח להם הודעת מצוקה.
מהר מאוד הגיעה תגבורת של אבירי ג'דיי, ובראשם מייס ווינדו, חבר מועצת הג'דיי וחבר ותיק של אובי ואן.
לאחר קרב ארוך בו רוב אבירי הג'דיי נהרגו, דרואידי הקרב של הבדלנים הקיפו את הניצולים והתכוננו למתקפה אחרונה.
ברגע האחרון הופיע מאסטר יודה עם צבא המשובטים מקאמינו, ובכך פתח את מלחמת המשובטים.
אובי ואן ואנאקין איתרו את דוקו והחלו להילחם נגדו.
דוקו, אשר התגלה כדארת' טיראנוס, הצליח לגבור עליהם.
יודה, בשנית, הגיע לעזרתם, ולאחר דו-קרב בין השניים, הצליח דוקו להימלט.
למרות חוזקו הרב ב"כוח", לא מצליח אובי ואן לשים לב למה שמתרחש מאחורי גבו: נישואיו בסתר של אנאקין עם פאדמה, התפרצויות הזעם של אנאקין ושאיפתו לכוח שבאמצעותו יסדר את העולם כראות עיניו.
אובי ואן, כמו יודה, עיוור לתככים של הקאנצלר פלפטין בסנאט הגלקטי, וליחסיו עם אנאקין שמחפש הערכה וכבוד.
מרגע התחלת מלחמת המשובטים, בקרב בכוכב ג'נוסיס, אבירי הג'דיי הפכו לגנרלים והובילו חוליות של חיילי משובטים אל עבר כוכבים שונים, הנשלטים באכזריות על ידי איגוד הבדלנים.
אחת ממשימותיו הראשונות של אובי ואן במלחמה הייתה כיבוש כוכב מונליסט, הנשלט על ידי סאן היל ועמיתיו.
אובי ואן כבש את הכוכב בהצלחה רבה, ובעיקר בעזרת פעולותיה של יחידת המשובטים המובחרת.
לאות ביצועיו המיוחדים, אובי ואן קודם לדרגת מאסטר ג'דיי, והוצע לו מקום במועצת הג'דיי, אותו קיבל.
בעקבות צעד זה, אנאקין, חניכו, קודם לדרגת אביר ג'דיי.
כששניהם גנרלים, אובי ואן ואנאקין נלחמו כתף אל כתף במהלך המלחמות, והוכחו כצמד בלתי מנוצח.
לקראת סוף המלחמה נקראו אנאקין ואובי ואן על ידי מאסטר וינדו חזרה לכוכב קורוסנט, שבו גנרל גרייווס, מנהיג צבא הרובוטים הבדלניים, חטף את השליט העליון פלפטין.
ללא היסוס, השניים נכנסו לחלליות הקרב שלהם, וטסו אל עבר היד הנעלמת, חללית הדגל של הגנרל.
בסרט השלישי, מלחמת הכוכבים - פרק 3: נקמת הסית', נשלחים אובי-ואן ואנאקין, כעת אביר ג'דיי בפני עצמו, למשימת הצלתו של הנשיא העליון פלפטין, השבוי בספינת הדגל של גנרל גריווס, מנהיג צבא הבדלנים.
בהגיעם לאולם בו פלפטין שבוי, הם פוגשים בשנית ברוזן דוקו.
בין השלושה מתפתח קרב, אשר במהלכו אובי ואן מושלך הצדה ונופל חסר הכרה.
אנאקין גבר על דוקו, כרת את ידיו, ובעידודו של פלפטין, ערף גם את ראשו.
בדרכם החוצה, שני אבירי הג'דיי והנשיא העליון נתפסים ומובאים אל תא הפיקוד של החללית, שם נמצא גרייווס.
השניים מצליחים להשתחרר ונלחמים בגרייווס ובשומריו, שומרי המגנה.
גרייווס מצליח להימלט ומותיר אותם בחלליתו ההרוסה והמתפרקת.
אנאקין, בעל הידע הרחב בחלליות, מצליח להנחית את החללית בשלום.
כשגנרל גרייווס אותר מחדש בכוכב אוטאפאו, מועצת הג'דיי מחליטה כי אובי ואן יישלח לשם ביחד עם חוליית משובטים כדי להרוג את הגנרל.
לאחר קרב ממושך כנגד גנרל גרייווס, במהלכו איבד את חרב האור שלו, אובי ואן מצליח לבסוף לירות בגנרל גרייווס בלב וכך מנצח.
כשאובי ואן עזב לאוטאפאו, נשאר אנאקין לצד פלפטין בבירת הגלקסיה, קורוסנט.
ללא אובי ואן שייעץ לאנאקין וירגיע אותו, מתחיל אנאקין ליפול ל"צד האפל", ובסופו של דבר נכנע לפיתוי והופך לדארת' ויידר.
אנאקין עוזר לפלפטין, אשר גילה את זהותו כלורד הסית' דארת' סידיוס, להשמיד את מסדר הג'דיי.
בעזרת יודה מגלה אובי ואן את הבגידה וטס להתעמת עם אנאקין בכוכב הלבה של מוסטאפר.
שם הוא נלחם עם אנאקין ובלית ברירה פוצע אותו אנושות - כורת את שתי רגליו ואת ידו הבריאה ומותיר אותו לעלות באש לאחר שנגע בלבה.
לאחר שניצח אותו מוכיח אובי ואן את אנאקין הפצוע באומרו כי הוא היה ה"נבחר", שנאמר כי יביא איזון ל"כוח", לא שיעזוב אותו בחשיכה, ושישמיד את הסית' ולא יצטרף אליהם.
במילים אלו, אובי ואן נטל את החרב האור של אנאקין ונטש אותו בלהבות.
דארת' סידיוס, שהגיע זמן קצר אחר כך לעזרת אנאקין, דואג לריפויו, אשר מצריך החלפת חלק נכבד מגופו בחלקים ביוניים ותותבות סיבורגיות.
אנאקין עוטה את השריון והקסדה השחורים ובכך משלים גם חיצונית את הפיכתו לדארת' ויידר בחזותו המוכרת.
אובי ואן ויודה, השורדים היחידים ממסדר אבירי הג'דיי, לא מצליחים למנוע את השתלטות אבירי הסית' על הרפובליקה הגלקטית והפיכתה לאימפריה בראשות הקיסר פלפטין, ויד ימינו דארת' ויידר.
בעוד שיודה עבר להתחבא בכוכב דגובה, אובי ואן עבר לכוכב טטואין, שם ישגיח על בנו התינוק של אנאקין, לוק, וילמד את סודות ה"כוח" מקוואי-גון, מורו האהוב, אשר חזר כרוח מהצד המואר.
במהלך 19 השנים הבאות, עד לאירועי הסרט הרביעי, אובי-ואן עבר להתגורר בכוכב המדברי טטואין, ותוך כדי השגיח על גדילתו של לוק, בבית דודיו.
כשנחת בכוכב, מכר אובי ואן את פוד המילוט שקיבל מבייל אורגנה, ובעזרתו קנה בהמת-משא טטואינית, ובנה את בקתתו.
הוא שמר עמו את חרב האור שלו ואת חרב האור של אנאקין.
בנוסף, רוחו של קווי-גון ג'ין התגלתה לפניו, גילתה לו את סודות ה"כוח", ובין היתר - כיצד להיהפך לחלק ממנו, ולהופיע כרוח רפאים בכל מקום וכל רגע שיחפוץ בכך.
במהלך העונה השלישית של מלחמת הכוכבים: המורדים שמהווה כשנתיים לפני התחלת פרק 4, מול (שהשאיר את תואר הדארת' מאחור עקב עזיבתו ממסדר הסית') והפדוואן עזרא ברידג'ר מגלים שאובי-ואן בחיים בכוכב הלכת המדברי טאטואין.
כמה פרקים לאחר מכן ניתן לראות כי מול נודד בכוכב שבועות אחר אובי-ואן ולכן מול החליט למשוך את עזרא לטאטואין כדי להוות כפיתיון עבור אובי-ואן, שיצא ממחבואו.
תוכנית זו הצליחה כאשר אובי-ואן הציל את עזרא מהתייבשות והפעיל מחדש את האנדרואיד של עזרא צ'ופר.
אובי-ואן נתן לעזרא עצה שהמרד הוא המקום שאליו עזרא שייך ואמר כי הוא מודע לכך שמול בעקבותיו ולכן הוא מציע לעזרא ולצ'ופר לעזוב.
מול בידיו של אובי-ואן שואל אם מי שהוא מגן עליו הוא הנבחר ואובי-ואן השיב לו שכן ואחרי זה מול אומר שהוא "ינקום אותנו" ומת.
לאחר מכן אובי-ואן נראה בפעם האחרונה בפרק כאשר הוא צופה מרחוק על לוק סקייווקר.
בסרט הרביעי - מלחמת הכוכבים - פרק 4: תקווה חדשה, אובי-ואן שוב משחק תפקיד חשוב.
בעקבות מרדף אחרי זוג דרואידים R2D2 ו-C3PO, מגיע אליו נער חווה בשם לוק סקייווקר.
אובי-ואן מזהה אותו כבנו של אנאקין, ומתחיל לספר לו אודות ה"כוח".
בסופו של דבר, הם יוצאים יחד במסע על מנת להציל את הנסיכה ליאה אורגנה, שנשבתה בידי האימפריה הגלקטית, וקראה לעזרתו של אובי ואן.
במהלך מסע החילוץ, מעניק אובי ואן ללוק אימון בסיסי בדרכי הג'דיי, ונותן לו את חרב האור של אביו כנשק.
על פני כוכב המוות, מתעמת אובי-ואן עם תלמידו לשעבר, דארת' ויידר, ונהרג.
מותו של אובי-ואן הופך אותו לרוח של ה"כוח", הנגלית לעייני לוק בקול ובחיזיון בשעת הצורך.
אובי ואן מופיע גם בסרטי ההמשך.
בסרט החמישי, הוא שולח את לוק להתאמן אצל מאסטר יודה בכוכב דגובה, ומנגד משכנע את יודה לאמן את לוק, אחרי שהאחרון כשל במבחניו של יודה.בסרט השישי, לוק מתעמת עם רוחו של אובי ואן, וכועס על כך ששיקר לו בנוגע לאביו (וזאת לאחר שלוק גילה כי ויידר הוא אביו).
אובי ואן אמר לו כי מנקודת מבטו, מהרגע בו אנאקין פנה לצד האפל, חברו הטוב נרצח על ידי חזותו הסית'ית, דארת' ויידר.
בסוף הסרט, לאחר השמדת כוכב המוות השני ומפלת הסית', אנאקין חזר לצד המואר של ה"כוח", והתאחד עמו, בדיוק כמו יודה ואובי ואן.
אחד מהקטעים האחרונים בסרט, מראה את שלושת אבירי הג'דיי האחרונים של הרפובליקה הישנה, מביטים ומחייכים ללוק.
טרילוגיית ההמשך (פרקים 7 ו-9)
לאחר 30 שנה, ריי, אוספת גרוטאות מג'אקו, נוגעת בחרבו של לוק סקייוקר ומקבלת חיזיון שבמהלכו אובי ואן קורא לה בשמה ואומר לה שאלו צעדיה הראשונים.
אובי ואן, יחד עם עוד אבירי ג'דיי מהעבר, שוב מדבר עם ריי במהלך הקרב שלה נגד הקיסר פלפטין ששב מן המתים.
כשריי כמעט ומובסת, אובי ואן קורא בשמה והפעם אומר שאלו צעדיה האחרונים בשביל להיות ג'דיי אמיתית.
קנובי הוא אחת מהדמויות הראשיות בסדרת האנימציה "מלחמת הכוכבים: מלחמת המשובטים".
דמותו מופיעה גם בפרק "שמשות תאומות", בעונה השלישית של הסדרה "מלחמת הכוכבים: המורדים".
בנוסף הוא קיבל מיני סדרה בשמו "אובי ואן קנובי" והסדרה מדברת על נדודיו ומסעותיו במדברות טטואין ב-19 השנה שבין אירועי "נקמת הסית'" (הסרט השלישי) לבין "תקווה חדשה" (הסרט הרביעי בסדר).
בסדרה קנובי מתגייס להציל את הנסיכה ליאה, שנחטפת על ידי החוקרים, ומתעמת עם דארת' ויידר.
אף שלא נחשב לג'דיי החזק ביותר או לעילוי בשימוש ב"כוח" אובי ואן היה ג'דיי חכם מאוד, שקול ושליו.
הוא היה לוחם מעולה וסייף מוכשר בחרב אור אף שלא זכה לתהילה כמו יודה, הרוזן דוקו ואנאקין סקייווקר.
סגנונו היציב והסבלני הקשה מאוד על אויביו לחדור את הגנותיו ותסכל אותם, דבר שגרם להם לבצע טעויות אותן אובי ואן ניצל, כאשר המקרה הידוע ביותר הוא הדו-קרב מול אנאקין/ויידר במוסטאפר.
צבע חרב האור שלו היה כחול.
אוּבּוּנְטוּ היא מערכת הפעלה והפצת גנו/לינוקס חופשית עם קוד פתוח המבוססת על דביאן.
אובונטו ממומנת ברובה על ידי היזם הדרום אפריקני מרק שאטלוורת' והחברה שהקים, קנוניקל.
הגרסה הראשונה יצאה לאור ב־20 באוקטובר 2004 (גרסה Warty Warthog 4.10).
לאובונטו יש שלוש מהדורות רשמיות:
Ubuntu Core לאינטרנט של הדברים.
גרסה חדשה של אובונטו מופצת כל חצי שנה.
גרסה עם תמיכה לטווח ארוך מופצת כל שנתיים.
בעזרת הקהילה, קנוניקל מפתחת, משווקת ומפיצה את אובונטו במודל מריטוקרטי (שבו בעלי הכישורים הם בעלי השליטה).
קנוניקל מפיצה עדכוני אבטחה ומספקת תמיכה בחינם לכל גרסה, החל מתאריך ההפצה שלה ועד לתאריך נקוב מראש שבו התמיכה מסתיימת.
קנוניקל מרוויחה ממכירת שירותי פרימיום הקשורים לאובונטו.
אובונטו פותחה כדי לספק מענה ראוי לצורכי המשתמשים הביתיים, וככזו אחת ממטרותיה העיקריות היא להפוך את מערכת ההפעלה לינוקס לזמינה וקלה לשימוש.
המערכת מופצת עם מספר רב של תוכניות מותקנות מראש, כגון תוכנת הדואר האלקטרוני ת'נדרבירד, דפדפן האינטרנט פיירפוקס, חבילת היישומים המשרדיים ליברה אופיס ועוד.
אובונטו, שעל שמה קרויה התוכנה, היא פילוסופיה אתית הומניסטית המתמקדת באמון ובקרבה שבין כל אדם לרעהו, פילוסופיה זו מהווה עקרון חשוב לשבטי הזולו והקוסה.
אובונטו בנויה על הארכיטקטורה והתשתית של דביאן ומורכבת מגרסאות לשרתים, לאינטרנט של הדברים ולמחשבים אישיים.
גרסה חדשה של אובונטו יוצאת כל חצי שנה ומקבלת תשעה חודשים של תמיכה בחינם עם עדכוני אבטחה ותיקוני באגים, כאשר גרסה עם תמיכה לטווח ארוך יוצאת כל שנתיים ומקבלת תמיכה לחמש שנים.
הגרסה הראשונה של אובונטו פורסמה ב־20 באוקטובר 2004 (גרסה Warty Warthog 4.10) והייתה במימון של היזם הדרום אפריקני מרק שאטלוורת'.
בדומה לדביאן, אובונטו משתמשת בחבילות תוכנה מסוג deb ובכלי ניהול חבילות כגון APT, וכן במרכז היישומים של אובונטו – App Center.
ב־8 ביולי 2005 הודיעה חברת קנוניקל על הקמת קרן אובונטו.
למטרה זו סיפק שאטלוורת' מימון ראשוני בסך 10 מיליון דולרים.
הבטחת התמיכה והפיתוח בכל הגרסאות העתידיות (שלוש שנות תמיכה לגרסאות שולחן עבודה וחמש שנות תמיכה לגרסאות שרת).
שמירה על ההפצה כתוכנה חופשית.
הבטחת ההמשכיות של פרויקט אובונטו.
עד גרסה 11.04 של אובונטו, סביבת שולחן העבודה ששימשה את אובונטו הייתה GNOME 2. החל מגרסה זו, הוחלף ממשק המשתמש ב־Unity.
מאז אובונטו 17.10, GNOME 3 חזר להיות הממשק המשתמש הגרפי המגיע כברירת מחדל עם אובונטו בעוד שיוניטי הוא ברירת המחדל בגרסאות הישנות שעדיין נתמכות.
ב־8 באפריל 2017 שאטלוורת' כתב "נשקיע באובונטו GNOME עם הכוונה לספק ממשק GNOME נפלא.
אנחנו עוזרים למפתחי אובונטו GNOME, לא ליצור משהו שונה או מתחרה עם המאמץ.
בזמן שאני נרגש מרעיונות העיצוב ביוניטי, ומקווה ש־GNOME יהיה יותר פתוח עבורם עכשיו, אני חושב שאנו צריכים לכבד את מנהיגות העיצוב של GNOME על ידי קבלת GNOME בדרך שבה GNOME רוצים אותו.
התפקיד שלנו בזה, כרגיל, נצטרך לוודא ששדרוגים, אינטגרציות, אבטחה, ביצועים וכל החוויה היא נהדרת." שאטלוורת' גם ציין שקנוניקל תפסיק את הפיתוח של אובונטו לסמארטפונים וטאבלטים.
2005: בכנס LinuxWorld Conference and Expo שנערך בלונדון, זכתה אובונטו בפרס הקורא (Reader Award) על היותה הפצת הלינוקס הטובה ביותר.
2006: נאובונטו בחרה כהפצת השנה של קהילת LinuxQuestions.org.
ב־1 במאי 2007 הודיעה חברת Dell שהפצת אובונטו תהיה מערכת ההפעלה הראשית במחשביה השולחניים והניידים.
2007: אובונטו הוטמעה כמערכת ההפעלה הראשית של הפרלמנט הצרפתי ומשטרת צרפת.
2007: בכנס InfoWorld's, זכתה אובונטו בפרס בוסי (Bossie) על היותה הפצת הקוד הפתוח הטובה ביותר.
2009: משרד החינוך והמדע של מקדוניה הודיע שהפצת אובונטו תהיה מותקנת ב־180,000 כיתות והמליץ להשתמש בה.
2012: ממשלת איסלנד השיקה פרויקט חיסכון בעלויות בו מספר סוכנויות ממשלתיות ובתי ספר יחלו שימוש בהפצת אובונטו.
ינואר 2014: רשות האבטחה של בריטניה (CESG), דיווחה כי גרסת 12.04 LTS של ההפצה הייתה היחידה שעברה 9 מתוך 12 בדיקות אבטחה ללא סיכונים משמעותיים.
2015: קנוניקל הודיעה שלהפצת אובונטו יש כ־40 מיליון משתמשים שולחניים.
התקנת ברירת מחדל של אובונטו כוללת מגוון רחב של תוכנות כגון: חבילת היישומים המשרדיים LibreOffice, דפדפן האינטרנט Firefox, לקוח הדואר האלקטרוני Thunderbird, ולקוח הביטורנט Transmission.
ניתן להתקין חבילות תוכנה נוספות דרך "מרכז היישומים" (שהיא חנות יישומים הדומה ל־App Store של אפל או ל־Microsoft Store שב־Windows), דרך יישום "תוכנה" מבית GNOME, מנהל החבילות Synaptic, או מהטרמינל באמצעות שימוש בפקודה APT.
ניתן גם להתקין חבילות snap (עם תמיכה מובנית) ו־flatpak (יש צורך להתקין חבילה נוספת).
אובונטו פועלת תחת הרישיון הציבורי הכללי של גנו וכל התוכנות המותקנות כברירת מחדל זמינות הן בחינם.
בנוסף, מערכת אובונטו מתקינה מספר מנהלי התקן לחומרה הזמינים בפורמט בינארי בלבד אך מפאת היותן בלתי חופשיות, חבילות כאלה מסומנות כמוגבלות ("Restricted").
המטרה של אובונטו היא להיות כמה שיותר בטוחה מרגע התקנתה.
התוכנות של המשתמש רצות עם פריבילגיות נמוכות ולא יכולות לפגוע במערכת ההפעלה ובקובצי המשתמש.
כחלק מהגברת האבטחה, כלי ה־sudo נועד כדי לתת פריבילגיות זמניות לביצוע משימות מנהליות בזמן שחשבון ה־root נשאר נעול (ובכך גם יורד הנטל מהמשתמש לגשת לחשבון ה־root בכל התקנת תוכנה) גם PolicyKit מעורב במערכת ההפעלה.
רוב הפורטים נשארים סגורים כדי למנוע פריצות.
באובונטו יש חומת אש המאפשרת למשתמשים שמתקינים שרתי רשת לשלוט בגישה אליהם.
אובונטו גם תומך בהצפנת דיסק מלאה.
דרישות המערכת משתנות לפי הגרסה.
לאובונטו 24.04 נדרש מחשב עם מעבד 2 גה"צ עם שתי ליבות ומעלה, 4 ג"ב זיכרון RAM, 25 ג"ב שטח אחסון פנוי בכונן קשיח, מסך ברזולוציה 1024*768 ומעלה, כאשר מומלץ גם שיהיה חיבור לאינטרנט.
למחשבים פחות חזקים או שאינם עומדים בדרישות אלה, יש מהדורות אובונטו אחרות כמו לובונטו וזובונטו.
אובונטו תומך גם בארכיטקטורת ARM ו־Power.
הדרך הטיפוסית להתקנת אובונטו היא בעזרת כונן או תקליטור אתחול.
את המערכת ניתן להוריד בתור תמונת ISO מהאתר של אובונטו, ואז לצרוב על תקליטור או כונן USB וכך ליצור את כונן או תקליטור האתחול.
הרצת אובונטו בדרך הזו לרוב איטית יותר מהרצת המערכת על הכונן הקשיח, אך מצד שני ההרצה דרך כונן או תקליטור האתחול אינה משפיעה על המחשב, אלא בקבלת הוראה מהמשתמש.
גם אם המשתמש בוחר באפשרות "להתנסות באובונטו" (על גבי כונן או תקליטור האתחול) במקום להתקין את המערכת ישר, עדיין יהיה ניתן לפתוח את תוכנית ההתקנה של אובונטו.
חבילות התוכנה של הפצת אובונטו מחולקות לארבעה מאגרים שונים כדי לשקף את ההבדלים ברמת הרישוי וזמינות התמיכה, היישומים שאינם נתמכים על ידי חברת קנוניקל מתעדכנים על ידי חברי הקהילה.
+תמיכהתוכנות חופשיותתוכנות מסחריותמאגרים הנתמכים על ידי קנוניקלMain (ראשי)Restricted (מוגבל)מאגרים הנתמכים על ידי הקהילהUniverse (עולמי)Multiverse (רב עולמי)
Main (ראשי) – מאגר לתוכנות חופשיות העומדות בתנאי הרישיון של אובונטו והנחיות התוכנה של דביאן.
מאגר זה מכיל בתוכו גם גופנים, קושחה, וקבצים בינארים בהם ניתן לעשות שימוש ללא רישוי.
Restricted (מוגבל) – מאגר למנהלי התקנים שאינם חופשיים, התמיכה בהם מוגבלת מפאתי חוסר גישה אל קוד המקור.
Universe (עולמי) – מאגר לתוכנות מסחריות העומדות בתנאי הרישיון של אובונטו והנחיות התוכנה של דביאן.
Multiverse (רב עולמי) – מאגר לתוכנות העשויות להפר חוקי פטנטים או זכויות יוצרים בארצות הברית ומדינות נוספות.
המאגר הראשי והמוגבל מספקים את כל התוכנות הנדרשות לשימוש במערכת ההפעלה הסטנדרטית.
להפצת אובונטו הסכמי רישוי לתוכנות מסחריות צד־שלישי בעזרתם מקבלת קנוניקל אישור להתקנת תוכנות מסחריות כגון: דפדפן האינטרנט Opera ונגן המדיה RealPlayer בהפצות השונות.
תוכנות מסחריות שלא פותחו על ידי קנוניקל או הקהילה הרשמית של אובונטו זמינות להורדה דרך App Center של קנוניקל או "תוכנה" מבית GNOME המכילה מגוון כלים, מקודדי מדיה תוכנות להפעלת סרטים ומשחקים שונים.
חברת קנוניקל היא התומכת הראשית בפרויקט של אובונטו והחל מחודש אוקטובר 2004 מפרסמת גרסה חדשה של ההפצה אחת לשישה חודשים.
כמו כן, אחת לשנתיים משחררת החברה גרסה לטווח ארוך (LTS), לכל גרסה שם קוד ומזהה גרסה המורכב מהשנה וחודש השחרור.
גרסאות לטווח קצר נתמכות למשך 9 חודשים.
גרסאות לטווח ארוך נתמכות למשך 5 שנים.
דרישות המערכת המינימליות הן: זיכרון וירטואלי בנפח 512 מגה בייט, מעבד בעל ארכיטקטורת 32 סיביות ודיסק קשיח עם מינימום 1.75 ג'יגה בייט פנויים.
הגרסה המומלצת עבור רוב המשתמשים ונתמכת באופן רשמי על ידי קנוניקל, היא גרסת Ubuntu Desktop, המיועדת למחשבים שולחניים וניידים.
החל מגרסה 17.10, סביבת שולחן העבודה הוחלפה בחזרה לממשק GNOME, בניגוד לגרסאות קודמות בהן Unity הייתה סביבת שולחן העבודה שהוגדרה כברירת מחדל.
לאובונטו גרסאות שונות המתחלקות בין שתי קבוצות:
גרסאות רשמיות – תתי גרסאות המפותחות על ידי הקהילה הרשמית.
גרסאות שאינן רשמיות – נגזרת של אובונטו המפתחת על ידי גופים פרטיים, קבוצות וארגונים שאינם שייכים לפרויקט אובונטו.
+גרסאות רשמיותשם ההפצההערותצילום מסךקובונטו (Kubuntu)הפצה שמשתמשת בסביבת שולחן העבודה KDE במקום GNOME.זובונטו (Xubuntu)הפצה שמשתמשת בסביבת שולחן העבודה XFCE.
שם המערכת הוא שילוב המילים Ubuntu ו־Xfce.Ubuntu Cinnamonהפצה שמשתמשת בסביבת שולחן העבודה Cinnamon.לובונטו (Lubuntu)הפצה המיועדת למחשבים בעלי חומרה חלשה, משתמשת בסביבת שולחן העבודה LXQt (בעבר השתמשה ב־LXDE).אובונטו מַאטֶה (Ubuntu MATE)הפצה שמשתמשת בסביבת שולחן העבודה MATE במקום GNOME.
+גרסאות לא רשמיותשם ההפצההערותUbuntuDDEגרסה לא רשמית של אובונטו שמשתמשת בסביבת שולחן העבודה של Deepin.KDE Neonהפצה מבית KDE, המבוססת על קובונטו אך מספקת את החבילות החדשות ביותר של KDE.פינגו (Pinguy OS)הפצה המיועדת למחשבים ביתיים.
אובוולדן (גרמנית: Obwalden, ) הוא אחד מהקנטונים של שווייץ.
הנקודה הגבוהה ביותר בקנטון היא פסגת הר הטיטליס שמתנשא לגובה של 3,238 מטר.
המושבות הראשונות באזור אובוולדן נוצרו בתקופת הקלטים והרומאים.
בשנת 700 עברו הגרמאנים לאזור.
ב-1291 הצטרף אובוולדן לנידוולדן ויצרו איחוד עם אורי ושוויץ.
במאות ה-13 וה-14 הייתה לאובוולדן ממשלה עצמאית למרות שהקנטון חלק את בית הנבחרים שלו עם נידוולדן עד 1330.
בשנת 1403 הצטרף אובוולדן לאורי כדי לפלוש לאזור לוונטינה (כיום בקנטון טיצ'ינו) במטרה ליצור שווקים חדשים לגבינה ובקר.
בסביבות שנת 1500 רבים באובוולדן עבדו כשכירי חרב.
חלק משכירים אלו התעשרו והחזיקו משרדים רבים.
בזמן כיבוש נפוליאון בין 1798 ו-1803 איבד אובוולדן את עצמאותו, אך לראשונה קיבלו האנשים הפשוטים זכויות פוליטיות מלאות.
ב-1815 מנזר אנגלברג והרשות באותו השם הצטרפו לקנטון.
באיחוד השווייצרי אובוולדן נחשב לחצי קנטון.
מה שנותן לו את כל הזכויות והחובות של קנטונים מלאים, מלבד העובדה שחצי קנטון יכול לשלוח רק נציג אחד למועצת המדינה השווייצרית.
גודלו הקטן של הקנטון מאפשר להרכיב ממשלה קטנה עם חמישה חברים בלבד.
עסקים קטנים ובינוניים שולטים בכלכלת אובוולדן.
רבים מהם הם מומחים בתחומים כמו מנועים, חומרים סינתטיים, ציוד רפואי או ננוטכנולוגיה.
לתחומים מסורתיים יותר ישנה עדיין חשיבות רבה.
החקלאות באובוולדן מתמחה בעיקר במרעה ובשר.
החוות הן עדיין עסקים משפחתיים.
תיירות היא גם חלק משמעותי.
שירותים רבים נבנים למען תיירים שמספקים רווחים נאים לכלכלה ולאוכלוסייה המקומית.
כרבע מהאוכולוסייה עובדים באופן ישיר או עקיף בתחום התיירות.
מכיוון שאובוולדן ממוקם במרכז שווייץ, במאה ה-19 הפך הקנטון למרכז תיירות.
שניים מההרים, הר פילאטוס והר טיטליס הם אתרי התיירות המרכזיים.
ספורט חורף, בעיקר סקי וסנובורד, מושך תיירים רבים.
אוֹבּוֹל (ביוונית עתיקה: ὀβολός) או אובולוס הוא מטבע יווני בשווי שישית הדרכמה.
באתונה הקדומה האובול היה מחולק לשמונה כלקוי (פיסות נחושת).
לדברי פלוטרכוס לספרטנים היה אובול עשוי ברזל שערכו ארבעה כלקוי.
האובול היה גם מידת משקל.
ביוון העתיקה אובול הוגדר כשישית הדרכמה או חצי גרם.
ברומא העתיקה משקל האובול הוגדר כ 1/48 אונקיה רומאית, 0.57 גרם לערך.
האובול מעולם לא הונפק במערכת המטבעות הרפובליקאית הרומאית הקדומה.
ביוון המודרנית האובול שקול לעשירית הגרם.
משמעות המילה אוֹבּוֹלוּס או אוֹבֵּלוֹס היא מוט ברזל דק כגון שיפוד.
ביוונית משמעות המילה אובליסק היא אובלוס קטן.
האובול, כמו שקל הכסף, הפך למטבע עובר לסוחר משום שייצג מטיל נחושת או ברונזה ונסחר תחילה לפי הערך המשקלי של המתכת שלו.
השלטון בספרטה בחר להמשיך להשתמש באובול הכבד והמסורבל במקום מטבעות של ממש מתוך כוונה לדכא את הנטייה לרכושנות ותאוות הבצע של הציבור, אך ללא הועיל.
למטבע האובול חלק בטקס הקבורה היווני העתיק.
לאחר המוות הונח אובול אחד מתחת ללשון הנפטר או על עיניו.
היוונים האמינו כי כאשר אדם מת ויורד לשאול עליו לעבור את נהר האכרון ולצורך זה עליו לשלם לכארון הספן כדי שישיט אותו בסירתו לגדה השנייה.
מתים שלא יכלו להרשות לעצמם אובול או שנקברו ללא אובול מסיבות אחרות נידונו לבצע מעקף בן מאה שנים מסביב לנהר על מנת לעבור לצידו השני.
אצל הפרנקים השתמשו באובולים החל משלהי התקופה המרובינגית ובהתחלת התקופה הקרולינגית .
אובולים אלה מן המאה ה-8 היו ברקטיאטים ובעלי צד אחד בלבד בניגוד למסורת הצרפתית המאוחרת יותר כשהיו בעלי קטר קטן יותר מהדינרים אבל היו מוטבעים בשני הצדדים.
במרכז אירופה של ימי הביניים, היה קיים מטבע כסף קטן שנקרא אובולוס, ושהוטבע בהונגריה, בוהמיה, פולין וכו'.
ערך האובולוס ההונגרי הזה היה חצי דינר.
החל מ-1365 גם ולאכיה הנפיקה מטבע מכסף בשם "באן" השווה לאובולוס הונגרי או חצי דינר.
בצרפת האובול היה שווה 4/8 מהדינר, הפיטה 2/8 וסמיפיטה 1/8.
אחרי הנפקת הליברות, הסולים (sou= סול) והדינרים הצרפתיים ("דנייה" denier) התחילו להשתמש אובולים, פיטות וסמי-פיטות כביטוי לחלקי דינר.
החל מן המאה ה-17 עברו הדינר והאובול פיחות מתמשך ומשמעות המילה "אובול" הייתה "סכום כסף זעיר" והחל מן המאה ה-19 - "מתנה פחותת ערך"
בשנים 1863-1819 אובולוס נקרא המטבע היווני של רפובליקת האיים היוניים
אוֹבִּי (בקאנג'י: 帯) היא מילה ביפנית שמתייחסת לסוגים שונים של אבנטים, שנלבשים עם קימונו וקייקוגי, על ידי גברים ונשים.
אובי הוא האבנט העליון שנלבש מעל לסגנונות שונים של לבוש יפני מסורתי.
לעיתים נלבשים מספר אבנטים נוספים מתחת לאובי כדי להחזיק את הבגדים במקומם או כדי לחזק את הצורה של הגוף או של האבנט העליון.
לעיתים נקשרו לאובי פריטים שימושיים תיקי טבק או מקטרות בעזרת שרוך שנאחז באובי עם נצקה - פסלים קטנים שגודלם נע מ-3 עד 12 ס"מ בהתאם לסוגיהם, והם עשויים ממגוון חומרים, כגון שנהב, עץ, חרסינה ועוד .
אובי נלבש עם כל סוגי הקימונו, ומשמש גם כדי להחזיק את הקימונו סגור ובמקומו על הגוף, וגם לקישוט.
אובי יוצרו באופן מסורתי ממשי, ומשי הוא עדיין החומר המסורתי והרשמי לאובי.
האובי שגברים לובשים עם הקימונו הוא מרובע, לרוב ברוחב של כמה סנטימטרים, ואורך של כשני מטרים.
הצבעים שלהם הם לרוב כהים, כחול או שחור, ולעיתים הם מעוטרים בתפרים בצבע מנוגד.
הקשר הנפוץ של האובי אצל גברים, נקרא קאי נו קוצ'י.
את האובי מלפפים סביב הגוף, מתחת לבטן, פעם אחת או יותר, ולבסוף קושרים קשר מאחורי הגב, לא לגמרי במרכז.
אובי של נשים הוא בערך פי שניים יותר רחב, הוא ארוך יותר במידה ניכרת, ועל פי רוב הרבה יותר מקושט.
האובי של הנשים הוא צבעוני למדי, אך סגנונו תלוי גם בקומנו, בלובשת הקומנו ובמועד בו הקומנו נלבש.
גם האובי של הנשים מתלפף סביב הגוף פעם אחת או יותר.
אך הוא נמצא גבוה יותר, לרוב בגבול בין החזה לבטן.
גם נשים קושרות את האובי במגוון רחב של קשרים, אך הנפוץ ביניהם הוא קשר הטאיקו, או קשר התוף.
שהוא קשר גדול על הגב.
שלא כמו הגברים, נשים קושרות את האובי במרכז הגב.
אובי נקשר גם מתחת להאקמה, פריט לבוש מסורתי, ששימש במקור כמכנסי רכיבה של סמוראים, אך נלבש במצבים שונים גם היום.
האקמה נלבשת לרוב על ידי גברים אך לעיתים גם על ידי נשים.
גברים קושרים את האובי בקשר מיוחד תחת להאקמה, כדי לתמוך בקרש שנמצא בחלק האחורי העליון שלה.
יוקאטה היא לבוש דמוי קימונו.
הוא קליל יותר ומתאים למזג אוויר חם ולכן נלבשת בעיקר בקיץ.
היוקאטה נלבשת גם בידי גברים וגם בידי נשים, והאובי שלה לרוב צבעוני יותר, ועשוי ממגוון רחב של בדים.
חלק מהגברים לובשים אובי דומה, או זהה, עם היוקאטה, אך חלק לובשים אובי מעוטר יותר, וססגוני יותר.
נשים קושרות את האובי עם היוקאטה, במגוון רב של צורות, כשהפופולרית ביותר היא קשת גדולה על הגב.
אובי נלבש כחלק מהתלבושת בכמה אמנויות לחימה.
האובי של אמנויות הלחימה הוא בעובי של כחמישה סנטימטרים, וצבעו משתנה לעיתים, כתלות בדרגת הלובש, ובסוג האמנות, או בית הספר.
למרות שסדר הצבעים, מספר הצבעים, והחשיבות שלהם משתנה, לרוב הם נעים בין הצבע הלבן לשחור, כאשר כמה שיותר כהה יותר מתקדם.
קיימת אגדה המספרת על מקור המנהג, האגדה מספרת שבעבר היו התלמידים לובשים רק חגורה לבנה, אך לעולם לא מנקים אותה, כיוון שהיו מתאמנים בחוץ, הייתה החגורה מתלכלכת אט אט, וככל שהיו מתקדמים כך צבעה היה מכהה, עד שלבסוף הייתה נהיית שחור לגמרי.
ישנם בתי ספר שמשתמשים בצבעים גם לאחר השחורה, למשל זהב או אדום, אך צורה זו נדירה יותר.
האובי נקשר באמנויות לחימה מאחור או מלפנים (כשמחוץ ליפן, תמיד מלפנים).
אזור הקשירה, הוא מעט מתחת לבטן, כשישה סנטימטרים מתחת לטבור.
באמנויות לחימה המשתמשות בהאקמה, האובי נקשר תחתיה כרגיל.
נהוג להלביש את ההאקמה על האובי, כך שהוא בעצם תומך אותה ומחזיק אותה על הגוף.
האקמה נלבשת לרוב באמנויות לחימה רק על אובי חום או שחור.
אובזור (בבולגרית: Обзор, ביוונית ובתראקית: Naulochos או Tetranaulochos, בטורקית: Gözeken) היא עיירת קייט במחוז בורגס שבבולגריה, על גדות הים השחור בסמוך לבורגס, לנסבר ולנחל דבויניקה ובשטחה אחת מרצועות החוף הארוכות בבולגריה, כ-8 קילומטרים אורכה.
השם אובזור הוענק למקום ב-1936 ומאז 1984 היישוב הוכר כעיר עצמאית (עד אז היה חלק מהרשות המקומית נסבר).
ראשית התיישבות מאורגנת במקום מתוארכת למאה ה-6 לפנה"ס, בתקופת הממלכה התראקית.
בתקופת יוון העתיקה היה במקום נמל בחבל תראקיה.
הרומאים הקימו במקום מקדש לאל יופיטר ומצודת דרכים, לאחר שכבשו את המקום במאה ה-1 לפנה"ס.
בימי הביניים הוקמה במקום מצודה ששרידיה קיימים עד היום.
אוֹבּוּדָה (בהונגרית: Óbuda, מילולית: בוּדָה העתיקה, בגרמנית: Alt-Ofen, בסרבו-קרואטית: Stari Budim, ביידיש: אלט אופען, בעברית רבנית: אויבן יָשָן או בודא ישן) היא אחת משלוש הערים היוצרות את בודפשט, בירת הונגריה (יחד עם בודה ופשט) והעתיקה שבהן.
עד 1 בינואר 1873 הייתה אובודה עיר עצמאית.
היא ממוקמת ממערב לדנובה, צפונית לבודה.
לפי עדויות ארכאולוגיות התקיים יישוב באזור אובודה כבר מתקופת האבן.
בעת ההתיישבות הקלטית התקיים במקום מרכז התיישבותי גדול יחסית.
בתקופה הרומית בהונגריה היה אתר זה אקווינקום , בירת הפרובינקיה הרומית פאנוניה.
עד היום ניתן לראות בשטח עתיקות מן התקופה הרומית, בהן שרידי אמפיתיאטרון ווילה רומית.
מאותה עת (שנת 106 לספירה) הייתה אובודה מיושבת ברציפות כעיר.
אדמות המקום היו נחלתה של משפחת האצולה זיצ'י שבנתה במקום טירה, הקיימת עד היום ומאכסנת מוזיאון המוקדש ליצירות האמן ויקטור וסרלי.
עם איחוד בודפשט נכללה אובודה ברובע השלישי של העיר, הכולל גם את אי הדנובה Óbudai-sziget ושטחי תעשייה ומגורים.
מעמדה של אובודה ירד לאחר איחוד בודפשט, והיא קיבלה צביון של פרבר תעשייתי ובו בתי חרושת ומשכנות פועלים.
בעת השלטון הקומוניסטי נבנו בה שיכונים סובייטיים ותחנת כוח שארובתה נראית למרחוק.
הכיכר המרכזית (Fő tér) משמרת אווירה כפרית מהמאה ה-17 ו-ה-18. לא רחוק ממנה נמצאים המבנה בן המאה ה-18 ששימש כבית העירייה ומוזיאון אובודה.
בשנת 1950 חוברה אובודה ישירות לפשט על ידי גשר ארפאד (שנקרא אז "גשר סטלין").
התיישבות יהודית החלה באובודה ב-1712, לפי הזמנת הדוכסית זיצ'י.
אף על פי שהתיישבות יהודית נאסרה בבודה זכו יהודי אובודה, בהתאם להסכם החסות, לחופש דת, התיישבות ומסחר.
בשנת 1737 הוקם בית כנסת והקהילה באובודה הייתה לקהילה היהודית הגדולה בהונגריה.
רב הקהילה היה משה מינץ, שהקים במקום בית דין צדק וישיבה גדולה, ומת ב-1831. ב-1820 הוקם בית הכנסת הנוכחי באתר בית הכנסת הראשון.
בעת הקרע ביהדות הונגריה בחרה הקהילה להצטרף לזרם הנאולוגי, אף כי רבה מרדכי עמרם הירש היה אורתודוקסי שתמך בעצמו בגישת הסטטוס קוו.
הקהילה חרבה בשואת יהודי הונגריה יחד עם שאר קהילות בודפשט, במקום היה גם בית קברות יהודי שנחרש ובמקומו קיים היום מגרש ספורט.
בראשית שנות ה-2000 הוקמה מחדש קהילה יהודית באזור, המתבססת על אנשי עסקים ישראלים ואנשי בית חב"ד.
בית הכנסת של אובודה, הבנוי במתאר של מקדש יווני, מצטיין בסגנון אדריכלי ייחודי, המושפע ממבני של ראשית המאה ה-19. בחזיתו שישה עמודים קורינתיים.
על הארכיטרב (הקורה הראשית) נכתב בעברית: "כל תפלה וכל תחינה שתהיה לכל האדם ופרש כפיו אל הבית הזה".
בראש הגמלון - שני לוחות הברית.
פנים המבנה נחשב בעת הקמתו למפואר באירופה.
אלמנט ייחודי נוסף הוא ארבעה אובליסקים בארבע פינות הבימה.
בית הכנסת נהרס בשואת יהודי הונגריה ובתקופת השלטון הקומוניסטי שימש כאולפן שידורי רדיו וטלוויזיה.
ב-5 בספטמבר 2010, לאחר שיפוץ, נחנך במקום בית כנסת של חסידי חב"ד, במעמד הרב הראשי יונה מצגר וסגן ראש ממשלת הונגריה.
הרב משה קוניץ (לעיתים: קוניצר; ה'תקל"ד, 1774 – כ"ז בשבט ה'תקצ"ז, 2 בפברואר 1837) היה רבה של אובן ישן, וחוקר תולדות ישראל.
נודע בעיקר בשל ספרו "בן יוחאי" הטוען לייחוס ספר הזוהר לרבי שמעון בר יוחאי, כתגובה לספר מטפחת ספרים שכתב רבי יעקב עמדין ושלל עניין זה.
אדולף (אברהם) פישהוף (1816 – 1893) היה מהפכן, פוליטיקאי ופעיל שלום יהודי-הונגרי-אוסטרי.
מאנש יוז'ף אסטרייכר (1759 – 1831) היה דוקטור לרפואה, הרופא הראשון של הספא בבלטונפירד.
אדה נוימן (1859 – 1918) היה רב הונגרי, מתרגם, היסטוריון, אביו של ארנה נאמני.
יוז'ף ואגו במקור וייס (1877 – 1948) היה כלכלן, סופר בתחום הכלכלי, עיתונאי יהודי-הונגרי.
שאלאמון שיל (1849 – בודפשט, 31 במאי 1918) היה מורה, היסטוריון ספרות יהודי-הונגרי.
מור סלארדי במקור שפיצר (1851 – 1914) היה רופא יהודי-הונגרי, פרופסור באוניברסיטה.
הוא פעל רבות בעניין הקמת בתי יתומים.
האובונטו היא פילוסופיה אתית הומניסטית המתמקדת באמון ובקרבה שבין כל אדם לרעהו.
מקורה בעמי הבנטו במדינות הדרומיות של יבשת אפריקה.
החוקר יוהאן ברודריק מגדיר את האובונטו כהשקפת עולם קדומה המבוססת על ערכי אנושיות, דאגה, שיתוף, כבוד וחמלה המבטיחים קהילה אנושית שמחה ברוח משפחתית.
הפילוסופיה הועלתה על הכתב במחצית השנייה של המאה ה-20. המושג קיים (לעיתים בשמות שונים במקצת) בשפות בנטו שונות.
קיימות הגדרות שונות למושג אשר אינן תמיד חופפות, ותלויות בהוגים שונים אשר השתמשו במושג, ובמידת מה אף במדינה ובשפה בה משתמשים בו.
ניסיון לתת הגדרה לאידאולוגיה ניתן על ידי הארכיבישוף דזמונד טוטו: "אדם המאמין באובונטו פתוח לאחרים, מתחשב באחרים, ולא מרגיש מאוים כשאחרים טובים ממנו, משום שהוא מאמין ובעל מספיק ביטחון עצמי לדעת כי הוא משתייך לקבוצה גדולה יותר והוא נפגע כאשר אחרים מושפלים, נפגעים, מעונים, או סובלים מדיכוי."
נלסון מנדלה וטים ג'קסון הם מהאישים המפורסמים שעשו שימוש במושג האובונטו.
מדינות אשר בהן קיימות הגדרות שונות למושג זה הם: בוצוואנה, מלזיה, רואנדה, בורונדי, אוגנדה, טנזניה, קניה, וזימבבואה.
לפילוסופיה נוכחות בתרבות הכלל עולמית וכן בזו המערבית.
ב-2004 היזם הדרום אפריקאי מרק שאטלוורת' החליט לקרוא להפצת הלינוקס אובונטו שהקים בשנת 2004 על שם הפילוסופיה.
אובטה קאלפ הובי הייתה מזכירת הבריאות, החינוך והרווחה הראשונה של ארצות הברית והמפקדת הראשונה של חיל הנשים של צבא ארצות הברית.
אובטה קאלפ נולדה בטקסס, שנייה במשפחה בת שבעה ילדים.
למדה לימודי משפטים באוניברסיטת טקסס (אך לא סיימה אותם).
בשנים שלאחר מכן עבדה במשרות ייעוץ לוועדות בבית הנבחרים של טקסס.
ב-1930 התמודדה בבחירות על מושב בבית הנבחרים, אך הפסידה.
בשנת 1931 נישאה לוויליאם פ.
הובי, מושל טקסס לשעבר והמוציא לאור של העיתון יוסטון פוסט.
לזוג נולדו שני ילדים, והיא החלה לעבוד כעורכת במערכת העיתון.
בהמשך הפכה לסגן נשיא של העיתון, לנשיאתו ולבסוף למוציאה לאור שלו.
ב-1936 שרדו היא ובעלה כנוסעים בהתרסקות מטוס.
במלחמת העולם השנייה הוזמנה להקים ולנהל את המדור לענייני נשים של משרד המלחמה (1941–1942), שנועד לבחון כיצד לנצל שירות של נשים בצבא.
בעקבות כניסת ארצות הברית למלחמה מינה אותה ראש מטה צבא ארצות הברית, הגנרל ג'ורג' מרשל, למפקדת חיל הנשים החדש של צבא ארצות הברית.
היא הגיעה לדרגת קולונל ועוטרה במדליית השירות המצוין על פעולתה במהלך המלחמה – האישה הראשונה בצבא ארצות הברית שעוטרה בעיטור זה.
ב-1944 פרשה מתפקידה וחזרה לעיתון "יוסטון פוסט" ולקשת של פעילויות ציבוריות.
הובי הייתה מעורבת במסע הבחירות לנשיאות של גנרל דווייט אייזנהאואר.
לאחר שנבחר ונכנס לתפקידו ב-1953 הוא מינה את הובי לעמוד בראש סוכנות הביטחון הפדרלית, הרשות שקדמה למחלקת הבריאות הפדרלית.
במהרה, ב-11 באפריל 1953, היא מונתה למזכירה הראשונה של מחלקת הבריאות, החינוך והרווחה החדשה של ארצות הברית.
במסגרת תפקידה זה החליטה בין השאר לאשר את השימוש בתרכיב החיסון לשיתוק ילדים של יונה סאלק.
ב-1955 התפטרה מתפקידה ושבה לטקסס כדי לטפל בבעלה החולה.
באותה עת הייתה מעורבת בשערורייה שהתעוררה בעקבות תקלה חמורה בייצור חיסוני שיתוק ילדים על ידי חברת קאטר.
היא שבה לתפקידיה במערכת היוסטון פוסט.
היא כיהנה בתפקידים רבים במועצות מנהלים של גופים ציבוריים ועסקיים בארצות הברית.
במשך השנים העניקו לה 17 מוסדות אקדמיים וביניהם אוניברסיטת קולומביה ואוניברסיטת פנסילבניה תוארי דוקטור לשם כבוד.
הנשיא אייזנהאואר הציע לה להתמודד על נשיאות ארצות הברית ב-1960, אך היא לא קיבלה את עצתו.
במהלך מלחמת וייטנאם מינה אותה הנשיא ג'ונסון לחברה בוועדה המייעצת לעניין גיוס חובה.
הובי נפטרה ביוסטון בשנת 1995 עקב שבץ, בגיל 90.
על שמה נקראו מרכז למשפחות חיילים בבסיס צבאי, ספרייה במכללה, בניין מעונות סטודנטים באוניברסיטה ובית ספר יסודי – כולם בטקסס.
בשנת 2011 הפיק שירות הדואר הפדרלי בול לכבודה.
אובודיבקה (באוקראינית: Ободівка; בפולנית: Obodówka) היא עיירה במחוז ויניצה שבמערב אוקראינה, בה התקיימה עד השואה קהילה יהודית.
אובודיבקה, השוכנת על אחד מיובליו של נהר הבוג הדרומי, הוקמה בשנת 1570. בשנת 1812 קיבל היישוב מעמד עירוני.
בראשית המאה ה-20 התגוררו בעיירה למעלה מ-1,500 יהודים, כשליש מתושביה.
במאי 1919 בוצע בעיירה פוגרום, בו נרצחו כ-300 יהודים, בתיהם נבזזו ואלמנותיהם ובנותיהם נאנסו.
בעקבות זאת, עזבו את העיירה רוב יהודיה.
ב-28 ביולי 1941 נכבשה העיירה בידי הגרמנים, ואלו מצאו בה רק כ-15 משפחות יהודיות, לאחר שיתר יהודיה נמלטו מזרחה.
בספטמבר 1941 סופחה העיירה לטרנסניסטריה הרומנית.
בנובמבר 1941 גורשו לעיירה כ-10,000 יהודים מבוקובינה ומבסרביה, שרוכזו בגטו סגור שהוקם בה, בו הועסקו בעבודות כפייה.
בחורף 1942-1941 נפטרו אלפים מיהודי הגטו כתוצאה מרעב, מקור וממגפות.
בפברואר 1944 שדדו חיילים גרמנים ואוקראינים נסוגים את יהודי הגטו הנותרים, וב-14 במרץ שוחררה העיירה בידי הצבא האדום.
אובה רסלר הוא כדורגלן עבר גרמני ששיחק בעמדת החלוץ, ומאמן בהווה.
מוכר בעיקר בזכות תקופתו כשחקן במנצ'סטר סיטי.
רסלר גדל בנוער של לוקומוטיב לייפציג, ובשנת 1987 העפיל לקבוצה הבוגרת של המועדון, ששיחקה אז בליגת העל המזרח-גרמנית.
רסלר שיחק במספר קבוצות נוספות, רובן בגרמניה המזרחית, כמו כמי לייפציג, פ.צ.
רסלר טען בעתיד שהתקשה להסתגל לפוליטיקה ולסגנון המשחק בגרמניה המערבית לאחר איחוד גרמניה, ככדורגלן המגיע מהליגה המזרח-גרמנית, שבה חלק גדול מהשחקנים היו חובבים.
את שנותיו היפות ביותר בקריירה העביר רסלר במועדון מנצ'סטר סיטי מהפרמייר ליג, אליה עבר מנירנברג במרץ 1994 לתקופת ניסיון.
כבר במשחק הראשון שלו בקבוצת המילואים נגד ברנלי, הבקיע רסלר צמד, וכבר במחזור העוקב שיחק רסלר בקבוצה הבכירה של מנצ'סטר סיטי, והמשיך להרשים, והחתמתו הסופית במנצ'סטר סיטי בסוף עונת 1994 הפכה עובדה מוגמרת, תמורת סכום של כחצי מיליון לירה שטרלינג.
במחזור הראשון של עונת 1994/95 רסלר ספג כרטיס אדום בהפסד 0–3 לארסנל, אך המשך העונה היה מוצלח יותר מבחינתו האישית.
רסלר שיתף פעולה בחוד הקבוצה עם פול וולש, וכבש 22 שערים בליגה ובגביע.
במשחק הגביע מול נוטס קאונטי הבקיע רסלר ארבעה שערים, והיה לשחקן מנצ'סטר סיטי הראשון להבקיע רביעייה בגביע האנגלי מאז ג'וני הארט בשנת 1953. את עונה זו סיים רסלר כמלך השערים של מנצ'סטר סיטי, ונבחר למצטיין העונה של הקבוצה.
בעונת 1995/96 השתנתה שיטת המשחק של מנצ'סטר סיטי עם הגעתו של מאמן חדש, אלן בול.
רסלר לא היה מרוצה מהשינויים הטקטיים שבוצעו בקבוצה על ידי המאמן החדש, והיו ביניהם חיכוכים רבים בעניין זה.
רסלר היה חוגג את שעריו בעונה זו בהתרסה כלפי הספסל.
מנצ'סטר סיטי ירדה באותה עונה לליגת המשנה, אך רסלר, למרות המצב החדש, סיים שוב כמלך השערים של הקבוצה, ונשאר עמה גם בליגה השנייה.
בעונה העוקבת סיטי חזרה למערך הקודם, ורסלר היה מרוצה מכך, אך כעבור שנה נוספת, מנצ'סטר סיטי ירדה ליגה נוספת, ורסלר בחר לעזוב את המועדון בהעברה חופשית, לאחר שכבש 64 שערים ב-176 הופעות במדי הסיטי, במהלך ארבע עונות וחצי.
בשנת 2009 נכנס רסלר להיכל התהילה של מנצ'סטר סיטי.
בעונת 1998/99 שיחק רסלר בקייזרלסאוטרן, שזכתה באליפות הבונדסליגה בעונה הקודמת, והיווה תוספת כוח משמעותית לאולף מארשל, יורגן רישה וצ'יריאקו ספורצה בהתקפת הקבוצה.
במחזור האחרון בשלב הבתים של ליגת האלופות, הבקיע רסלר שלושער מול ה.י.ק.
הלסינקי, שסייע לקייזרסלאוטרן לסיים את הבית במקום הראשון בפער של חמש נקודות מבנפיקה ליסבון שסיימה במקום השני.
ברבע הגמר פגשה קייזרסלאוטרן את באיירן מינכן, והודחה לאחר שהפסידה 0–2 במשחק הראשון ו-0–4 בגומלין.
רסלר חווה ירידה ביכולתו בתקופתו בסאות'המפטון, על אף שהציג משחק הקרבה בכל תקופתו בקבוצה.
הוא סבל מפציעות רבות ואיבד את מקומו בהרכב לג'יימס ביטי, שהיה בכושר מצוין והבקיע עשרה שערים בחודשיים.
עובדה זו גרמה להשאלתו של רסלר לווסט ברומיץ' אלביון, שם לא הצליח להשתלב, ובהמשך לאונטרהאכינג ששיחקה אז בליגת הבונדסליגה השנייה.
ביולי 2002 חתם רסלר בלילסטרום מליגת העל הנורווגית, שם הבקיע עשרה שערים ב-11 משחקים.
עם זאת, נקטעה הקריירה של רסלר בתחילת עונת 2003, כאשר אובחן אצלו סרטן ריאות.
רסלר נאלץ לפרוש בכדורגל, ועבר טיפולי כימותרפיה שהובילו להחלמה מלאה.
רסלר שיחק בנבחרת גרמניה המזרחית לפני איחוד גרמניה, וצבר חמש הופעות, בהן לא הבקיע.
לאחר האיחוד, רסלר לא שיחק בנבחרת גרמניה.
לאחר החלמתו מהסרטן, רסלר עבר לאמן בשנת 2004 את קבוצתו האחרונה כשחקן, לילסטרום.
הוא סיים עם הקבוצה פעמיים במקום הרביעי, והוביל את הקבוצה לגמר הגביע הנורווגי ולגמר הרויאל ליג, אך הפסיד בשניהם, ופוטר מהקבוצה בשנת 2006. אחר כך אימן רסלר בקבוצות הנורווגיות ויקינג, אותה הוביל למקום השלישי, ומולדה, אותה הציל מירידה.
אחר כך עבר רסלר לאנגליה, ואימן את ברנטפורד, ויגאן אתלטיק ולידס יונייטד.
רסלר ידוע כמאמן הדוגל במשחק התקפי, יציאות מהירות להתקפה ולחץ על שחקני היריבה, ועל כן מושווה לעיתים ליורגן קלופ.
בשנת 2016 החל לאמן את פליטווד טאון מהפוטבול ליג הראשונה.
בינואר 2018 פוטר רסלר לאחר שהקבוצה צברה שבעה הפסדים ברציפות.
ביוני 2018 מונה רסלר למאמן מאלמה מהליגה השוודית.
רסלר אימן שתי עונות במאלמה, והצליח מאוד במועדון זה, כשבאחת העונות סיים במקום השני, מרחק נקודה מזכייה באליפות, ובעונה השנייה הגיע עם הקבוצה לשלבי הנוק אאוט של הליגה האירופית.
בינואר 2020 התפטר מאימון הקבוצה.
בינואר 2020, קצת לאחר עזיבתו את מאלמה, חתם רסלר כמאמן בפורטונה דיסלדורף, שבאותו זמן הייתה במקום האחרון בבונדסליגה, לאחר פיטורי המאמן פרידהלם פונקל.
תחת רסלר השתפרה הקבוצה, אך לא הצליחה להימנע מנשירה לבונדסליגה השנייה בתום עונת 2019/2020.
רסלר גדל בגרמניה המזרחית, וכאשר שיחק בלוקומוטיב לייפציג, נדרש על ידי השטאזי למסור שמות של שחקנים מהקבוצה המעוניינים לערוק לגרמניה המערבית, על מנת שיוכל להמשיך לשחק כדורגל, ורק התערבות מאמנו מנעה את הצורך להלשין.
רסלר יצר קשר חזק עם אוהדי מנצ'סטר סיטי, ששרו שירים לכבודו במשחקים בזמן מחלתו.
הוא הצהיר שהוא מעוניין בעתיד להיות המנג'ר של מנצ'סטר סיטי.
הוא נשוי לאישה נורווגית, ולו שני ילדים.
לאחד קוראים קולין, על שם קולין בל, ולשני קוראים טוני, על שם טוני בוק, שניהם כוכבי עבר של מנצ'סטר סיטי.
בשנת 2013 הוציא ספר אוטוביוגרפי.
אובה ראן הוא כדורגלן עבר גרמני ששיחק בעיקר בבורוסיה מנשנגלדבך ובנבחרת גרמניה המערבית בעמדת הקשר ההתקפי.
ראן הבקיע 81 שערים ב-227 הופעות במדי בורוסיה מנשנגלדבך בבונדסליגה, והוא מדורג במקום החמישי בטבלת שיאני המבקיעים של המועדון בבונדסליגה בכל הזמנים.
אין קשר משפחתי בין אובה ראן להלמוט ראן, שזכה עם נבחרת גרמניה המערבית במונדיאל 1954.
ראן שיחק בקבוצת הנוער של וולדהוף מנהיים, ובשנת 1980 עבר לבורוסיה מנשנגלדבך, שם השתלב בקבוצה הבוגרת.
בשלוש העונות הראשונות מיעט להבקיע באופן יחסי, אך בעונת 1983/1984 הבקיע 14 שערים, ובארבע העונות העוקבות הבקיע תשעה שערים לכל הפחות בכל עונה.
במחצית הראשונה של עונת 1988/1989 חלה ירידה חדה ביכולתו של ראן, והוא לא הבקיע ולו שער אחד בעשר הופעות בבונדסליגה.
בפגרת החורף באותה עונה חתם בפ.צ.
קלן, הצטרף להתקפה מרשימה שכללה את תומאס אלופס, תומאס הסלר, פאלקו גץ ופייר ליטבארסקי, והצליח לסיים את העונה עם שבעה שערים, כשקלן מסיימת את העונה במקום השני.
גם בעונה העוקבת קלן סיימה במקום השני, אך תפוקתו של ראן ירדה, והוא הבקיע שישה שערים לאורך עונה שלמה.
בעונת 1990/1991 שיחק ראן בהרטה ברלין, שעלתה מליגת הבונדסליגה השנייה.
בעונה זו הרטה ברלין צברה 14 נקודות בלבד וחזרה לבונדסליגה השנייה, כשראן הבקיע חמישה שערים ב-21 הופעות.
בתום עונה זו עבר ראן לפורטונה דיסלדורף, וגם עמה ירד לבונדסליגה השנייה מהמקום האחרון, כשהוא תורם חמישה שערים ב-15 הופעות.
גם את פורטונה דיסלדורף עזב ראן אחרי עונה אחת בלבד, חתם בעונת 1992/1993 באיינטרכט פרנקפורט, והצטרף להתקפה שכללה את אובה ביין וטוני יבואה.
עם פרנקפורט סיים ראן במקום השלישי באותה עונה, אך מיעט לשחק וערך 12 הופעות בלבד, בהן הבקיע שלושה שערים.
בתום עונה זו עבר לאוראווה רד דיימונדס מליגת העל היפנית שזה עתה הוקמה.
לקבוצה זו הגיעו כוכבים רבים מגרמניה באותו זמן כמו גידו בוכוואלד, אובה ביין ומיכאל רומניגה.
במועדון היפני שיחק ראן עונה אחת, אך לא הצליח לבוא לידי ביטוי ופרש ממשחק פעיל בשנת 1994, בגיל 32.
ראן ערך את הופעת הבכורה שלו בנבחרת גרמניה המערבית בשנת 1984. ראן ייצג את גרמניה המערבית באולימפיאדת לוס אנג'לס שנערכה בשנת 1984, אך נבחרתו הודחה ברבע הגמר לאחר תבוסה בתוצאה 5:2 לנבחרת יוגוסלביה.
ראן נכלל בסגל הנבחרת למונדיאל 1986, בו הפסידה הנבחרת בתוצאה 3-2 לנבחרת ארגנטינה במשחק הגמר, אך לא שיחק דקה.
הופעתו האחרונה של ראן בנבחרת נערכה בשנת 1987, והוא סיים את הקריירה שלו בנבחרת גרמניה המערבית עם 14 הופעות, בהן הבקיע חמישה שערים.
מלך השערים של הבונדסליגה: 1987
אֹבֹת הוא אתר מקראי, אחת התחנות בנדודי בני ישראל במדבר במסעם לארץ ישראל.
בני ישראל עצרו באובות בדרכם מפונון והמשיכו בדרכם לעיי העברים.
הטענה הרווחת היא שאובות הן נאדות מים וזאת לפי הכתוב בספר איוב.
לכן, ייתכן שהכוונה היא למעיין, שממנו היו רגילים למלא את הנאדות במים.
יש הסוברים כי מקור השם אובות הוא במילה אויבים.
סברה אחרת מקשרת לשונית את השם אובות לפולחן המתים והאוב שהיה נפוץ בקרב המואבים.
פולחנם התרכז בעבודת בעל פעור באזור המזרחי של ים המלח.
לגבי זיהוי מקומו של אובות, נחלקו החוקרים.
לפי וצנשטיין, אובות היא אל-ויבה.
זאת על אף שאל-ויבה נמצאת מערבית לפונון, ובניגוד לכיוון ההתקדמות של בני ישראל שנעו שלב זה במסעם בכיוון צפון.
רייט הציע שמדובר באל-חֻצֻב, צפון מערבית לפונון.
עם זאת, לפי הצעת ליונשטם בצו המיסים של באר שבע, מוזכר יישוב אחרי תמר שעשוי להיות אובות, ואם אכן כך אזי אובות אמורה להיות צפון-מזרחית לפונון ודרומית לנחל זרד.
פרס מזהה את אובות עם אל-עינה במואב, צפונה מנחל זרד, בדרך המלך.
זיהוי זה העלה מספר התנגדויות הקשורות לכך שמעבר נחל זרד נוח מאוד להגנה ובאזור התגלה גם מבצר מתקופת הברזל כך שלא מסתבר שבני ישראל עברו בדרך המלך את גבול מואב אלא הקיפו את מואב ממזרח.
אובולון ברובאר קייב היא קבוצת כדורגל אוקראינית מהעיר קייב (רובע אובולון).
נותנת החסות העיקרית היא מבשלת אובולון מאז 1999.
המועדון הוקם לראשונה בשנת 1993 בשם זמינה.
ב-2013 בשל בעיות כלכליות הקבוצה ירדה ליגה ופורקה.
זמן קצר לאחר מכן הוקמה מחדש.
הקבוצה מארחת את משחקי הבית שלה באובולון ארנה.
אובּוד (בסרבית: Обод), אשר כונה גם ריצ'קי גראד (Риjчки град) או צרנוייביצ'ה גראד (Црнојевића град), היה בימי הביניים יישוב מבוצר עם מבצר ומנזר במונטנגרו, על הגדה הימנית של הנהר אובוד, לימים נהר צרנוייביץ'.
הוא שכן מעל הכפר בן ימינו רייקה צרנוייביץ', לא רחוק משפך הנהר צ'רנוייביץ' לאגם שקודרה, ואינו קיים עוד.
אובוד הוקם בסביבות שנת 1475 על ידי נסיך זטה איוואן צרנוייביץ', אחרי שהוא נטש את מושבו הקודם בז'בליאק בלחץ העות'מאנים.
אובוד שימש בירתו של איוואן צרנוייביץ' למשך שש שנים בערך.
ג'וראג' צרנוייביץ' הקים ככל הנראה באובוד בית דפוס באותיות קיריליות, הראשון בדרום-מזרח אירופה אולי בית דפוס ממלכתי ראשון בעולם, שהועבר בהמשך לצטיניה.
אחרי שנסיך זטה העביר את מושבו לעיר החדשה צטיניה, אובוד ננטש.
בבית הדפוס שהקים צרנוייביץ' הודפסו הספרים הראשונים באותיות קיריליות באזור הבלקן.
הם נכתבו בגרסה הסרבית של השפה הסלבונית.
האינקונבולה הנ"ל כוללים ספר תהילים (פסלטריון) מלווה בספר "חיי סטפאן דצ'אנסקי" מאת גריגורי צמבלק, "אוקטואיך (אוקטואכוס) פרבוגלסניק" (4 בינואר 1494), אאוכולוגיון – מוליטבניק או טרבניק, "אוקטואיך פטוגלסניק".
יש משערים כי את ה"אוקטואיך פרבוגלסניק" הדפיסו באובוד ואת האחרים בצטיניה.
העבודה נעשתה תחת השגחתו של הנזיר הבכיר מקאריה ובברכת המיטרופוליט של מונטנגרו, ואווילה.
האגדות טוענות שאיוואן צרנוייביץ' לא מת אלא הסתתר במערה על יד אובוד.
אובוד מוזכר בפואמה של דנילו נייגוש "עטרת ההרים"
ב-1952 ההוצאה לאור הממלכתית של מונטנגרו נקראה "אובוד" לזכר בית הדפוס הקירילי הראשון באובוד מ-1494
אובי היא סדרת טלוויזיה אמריקאית לילדים שנוצרה על ידי ג'וש סליג.
בישראל הסדרה שודרה בניקולודיאון (ברצועת ניק ג'וניור), בערוץ בייבי ובניק ג'וניור.
דיבוב הסדרה הופקה באולפני נ.ל.ס.
הסדרה עוקבת אחרי ארבע דמויות, המיוצגות על ידי בובות יד חשופות, על הרפתקאות היום-יום שלהן.
אובי (Oobi) (גלעד קלטר) – הדמות הראשית בסדרה.
הוא סקרן ותמיד מוכן ללמוד דברים חדשים.
אומה (Uma) (מאיה בר שלום) – אחותו הקטנה של אובי.
יש לה טבעת על הזרת שלה.
קיקו (Kako) (לירון לב) – החבר הכי טוב של אובי.
יש לו עיניים ירוקות והוא חובש כובע אדום.
גראמפו (Grampu) (יורם יוספסברג) – הסבא החכם של אובי ואומה.
אינקה (Inka) – המורה לפסנתר של אובי והחברה הטובה של גראמפו.
יש שיער אדום עם סיכות.
פרידה (Frida) – החברה הכי טובה של אובי.
היא כף רגל ויש לה סיכה על הבוהן.
טוּלָה (Tula) – מדריך הריקודים של אובי ואומה.
יש לו שיער אסוף לקוקו והוא לובש חולצה כחולה.
אַנְגוּס (Angus) – החבר גבוה של אובי שעיניו נמצאות מתחת לאצבעותיו ולא למעלה.
הוא מדבר בקול אפוף ובדרך כלל דואג איך הוא נראה מול אחרים.
הוא שחקן טוב ובעל כישרון לשיר.
Johnson) – ההשכנה הקשישה של אובי ואחת הדמויות השמאליות הבודדות בתוכנית.
יש לה חתולת מחמד בשם קיטי שאוהבת לטפס על עצים.
מָאֶסְטְרוּ (Maestru) – המורה לשירה של אובי וקיקו שעובד במרכז הקהילתי המקומי.
הוא גם אחראי על אירועי העיר.
האצבע המורה שלו תמיד מושטת והוא משתמש בה בתור שרביט ניצוח.
בלה (Bella) – בעלת החנות מכולת ואחד מחבריו הקרובים של גראמפו.
היא מדברת במבטא איטלקי ומביאה פירות לכל מקום שהיא הולכת.
מוֹפִּי (Moppie) – החברה הכי טובה של אומה מהגן.
היא בעלת רוח גבוהה ואנרגטית, אבל גם מפחדת לנסות דברים חדשים.
היא אמנית ואוהבת לצייר פורטרטים של חבריה לכיתה.
מָאמוּ (Mamu) – אמא של קיקו.
היא עובדת במשרד ובדרך כלל רחוקה מהבית, אבל היא עדיין מוצאת זמן לבלות עם משפחתה.
הוא מופיע בכל פעם שאובי מבקר בביתו של קיקו.
מספר הפרק שם הפרק באנגלית שם הפרק בעברית1!Camp Outמחנה בחוץתקציר הפרק: גראמפו והילדים מקימים מחנה בחצר האחורית.
הם אוכלים מרשמלו, מספרים סיפור רפאים ומכינים בעצמם שקי שינה.
אובי מנסה להנות אבל מפחד מהחושך ומקולות הלילה.
גראמפו עוזר לו להתגבר על הפחדים שלו בכך שהוא מראה לאובי שהצלילים הם רק דברים יומיומיים: חתול, ינשוף ודלת חורקת.2!Uma Swingאומה מתנדנדתתקציר הפרק: אובי עוזרת לאומה להחזיר לה את הביטחון אחרי שהיא נופלת מהנדנדה במגרש המשחקים.
אחרי שהוא מראה לה איך להיזהר ברכיבות האחרות, אומה מחליטה לנסות שוב את הנדנדה.
בקרוב היא מתנדנדת בעצמה כשקיקו וגראמפו מעודדים אותה.3!Uma Bathroomאומה באמבטיהתקציר הפרק: אומה מסרבת להתרחץ לאחר ששיחקה בבוץ עם אובי וקיקו.
גראמפו רודף אחריה דרך הבית ומנסה לשכנע אותה לשטוף.
אומה בסופו של דבר מטפסת לאמבטיה ונהנית בשירה של שיר על שעת אמבטיה.
לגראמפו הקלה מכך שאומה נקייה, אבל הוא פחות מתרגש לנקות את חדר האמבטיה המלוכלך.4!Dance Classשיעור ריקודתקציר הפרק: אובי ואומה נרשמים לשיעורי ריקוד.
המדריך שלהם, טולה, מלמד אותם את חשיבות התרגול.
לאחר שהם שולטים בשגרת ריקוד מסונכרנת, טולה עורך עבורם מסיבת ריקודים דיסקו.
גראמפו מרגיש את הקצב ומצטרף.5!Kako's Puppyהכלבלב של קיקותקציר הפרק: אובי מתרגש כשקיקו מבקש ממנו לצפות בכלבלב שלו בזמן שהוא בחוץ.
גראמפו עוזר לאובי להבין שחיות מחמד הן אחריות גדולה וצריך לטייל בהן, להאכיל ולשטוף אותן.
לאחר שלמד כיצד לטפל בכלבים, אובי סוף סוף זוכה לשחק עם הגור.6!Uma's Birthdayיום הולדת לאומהתקציר הפרק: אובי, קיקו וגראמפו עורכים לאומה מסיבת הפתעה גדולה ליום ההולדת שלה.
הם משחקים, נותנים לה מתנות ורוקדים בקו קונגה.
לאחר זמן מה, אומה מרגישה המומה כשהמסיבה הופכת יותר למשחקים ופחות עליה.
היא נסוגה לחדרה, ואובי לומד שהיא מעדיפה מסיבה קטנה.
האחרים מחליטים לתת לה אחד על ידי הבאת מתנה קטנה אחת וקאפקייק יום הולדת קטנטן.7!Asparagusאספרגוסתקציר הפרק: אובי וגראמפו מנסים לגרום לאומה לנסות אספרגוס.
לאחר שניסיונותיהם נכשלים, אובי מסוגל להערים עליה לטעום ממנו, ובסופו של דבר היא אוהבת אותו.8!Haircutתספורתתקציר הפרק: אובי מתעורר עם כתם שיער פרוע על ראשו.
הוא מנסה להסתיר ולעצב אותו, אבל שום דבר לא מספק אותו.
בסופו של דבר, הוא וגראמפו הולכים למספרה.
אובי מצליח להתגבר על הפחד שלו להסתפר וחוזר בשמחה לאני הישן שלו חסר השיער.9!Grampu Dayיום של גראמפותקציר הפרק: הילדים יוצרים חג משלהם כדי לחגוג את גראמפו וכל אחד נותן לו מתנה.
אובי מכין פסל של גראמפו מחימר, קיקו מכין אוכל ואומה שרה שיר קצר.
הפסל לא נראה כמו גראמפו והאוכל מגעיל, אבל גראמפו נהנה מאוד ונהנה מהשיר של אומה.10!Make Pizzaמכינים פיצהתקציר הפרק: הילדים קצת להוטים מדי לעזור לגראמפו להכין פיצה, ובסופו של דבר עושים הכל בצורה לא נכונה.
הם זורקים את הבצק על גבי גראמפו ומרסקים עגבניות במקום להשתמש ברסק עגבניות.
למרבה המזל, הפיצה יוצאת בסדר, אבל הם שוכחים להשאיר פרוסה לגראמפו.
אחר כך הם מכינים לו אחר כדי לפצות אותו.11!Showtimeשעת הצגהתקציר הפרק: אומה רוצה להיות חלק מההצגת הבובות של אובי וקיקו.
הם נותנים לה לעזור בהכנת התחפושות, אבל כשהיא מדביקה בטעות את הבנים והאביזרים שלהם, הם מתעקשים שהיא פשוט תצפה.
עד מהרה הם מתחרטים על החלטתם כשהם מגלים שהם זקוקים לעזרתה של אומה כדי לפתוח את הווילון כשהתחפושות שלהם מונעות מהם לפתוח אותו בעצמם.
אובי מבקש ממנה לחזור, והיא הופכת לכוכבת התוכנית.12!Oobi's Carהמכונית של אוביתקציר הפרק: אובי נותן בחוסר רצון לאומה לשחק עם המכונית האהובה עליו בזמן שהוא עוזר לגראמפו עם הכיור.
כשהיא שוברת בטעות את אחד הגלגלים, היא מנסה לתקן אותו בעצמה ובסופו של דבר פוגעת יותר ממנו בכל נגיעה.
גראמפו מסביר שלפעמים תאונות יכולות לקרות ומתקן את המכונית בעזרת הילדים.13!Garden Dayיום גינהתקציר הפרק: גראמפו מציג לילדים את הבילוי האהוב עליו, גינון.
הוא מלמד אותם איך גדלים פרחים ונותן להם זרע לשתול.
משעמם להם לחכות שהצמח שלהם יגדל, אבל הסבלנות שלהם משתלמת כאשר הוא הופך לנבט קטן.14!Piano Lessonשיעור פסנתרתקציר הפרק: גראמפו מתאהב במורה לפסנתר של אובי, אינקה, כשהיא באה לבקר.
היא מלמדת את אובי לנגן בסולם ואפילו נותנת לגראמפו להראות את כישורי הפסנתר שלו.15!Uma Chickenאומה תרנגולתתקציר הפרק: אומה לוקחת רחוק מדי את משחק חיות החווה של אובי וקיקו ולא מפסיקה להעמיד פנים שהיא תרנגולת.
היא לובשת תחפושת של תרנגולת, מנקרת את האוכל שלה ומנסה להטיל ביצה.
עם זאת, כשהיא פוגשת תרנגולת אמיתית, היא מחליטה שיותר כיף להיות היא עצמה.16!Sleepoverחבר בא לישוןתקציר הפרק: קיקו מזמין את אובי לשינה.
אומה מתגעגעת נורא לאובי ומתאכזבת מכך שלא הוזמנה.
גראמפו עושה כמיטב יכולתו כדי לגרום לאומה להרגיש טוב יותר, אבל הדבר היחיד שעובד הוא שיחת טלפון ושיר ערש מאובי.17!Play Ballלשחק בכדורתקציר הפרק: קיקו מתוסכל מה כדור טי ומסרב לשחק.
לאחר שאובי לומד את היסודות של משחק מחיאת היד של קיקו, אובי מלמד את קיקו את היסודות של כדור טי.
קיקו מקבל מכה ואומה מתגלה ככדור טי טבעי.18!Build Fortלבנות מבצרתקציר הפרק: אובי וקיקו בונים מבצרים מקוביות ונקלעים לוויכוח סוער על מי טוב יותר.
הם מנסים לחזק זה את זה על ידי מתן שוחד לאומה, גראמפו ואפילו הצופים להצטרף למבצרים שלהם.
בסופו של דבר הם משלימים ומשלבים את המבצרים שלהם לאחר שהסכימו לוויכוחים זה לא כיף.19!Petting Zooפינת ליטוףתקציר הפרק: גראמפו לוקח את אובי וקיקו לפינת הליטוף.
הבנים מפחדים מהסוס בהתחלה, אבל הם מתגברים על הפחד שלהם לאחר שהצטרפו לגראמפו לרכיבה על סוסים והעמידו פנים שהם בוקרים.20!New Friendחבר חדשתקציר הפרק: יום בפארק עם גראמפו הופך למיוחד עבור אובי כשהוא פוגש את פרידה, כף רגל ידידותית.
אובי לומד שגיוון זה טוב ושחברים חדשים מגיעים בצורות וגדלים רבים.21Uma Sickאומה חולהתקציר הפרק: אובי וקיקו מנסים לגרום לאומה להרגיש טוב יותר כשהיא יורדת עם חום.
הם מכינים לה כרטיס מלא בדברים שהיא אוהבת ומבצעים ריקוד "להשתפר", אבל מה שהיא באמת צריכה זה קצת מנוחה.
הם מחליטים לשיר לה שיר ערש, ואומה שוב בריאה אחרי שישנה קצת.22!Playdateמפגש חבריתקציר הפרק: קיקו מקנא כשאובי נהיה אובססיבי לגבי צב המחמד החדש שלו ושוכח מהמפגש החברי שהם תכננו.
אובי עושה כל משחק על הצב.
אובי מבין כמה קיקו כועס ומתקן איתו.23!Make Artלעשות אמנותתקציר הפרק: הילדים מחליטים לעשות אמנות ביחד לאחר שראו את הציור של גראמפו.
קיקו מצייר דוגמה צבעונית, אומה יוצרת יצירה בנושא עיגול, ואובי עושה קולאז'.24!Rainy Dayיום גשוםתקציר הפרק: לאחר שהגשם מקלקל את התוכניות שלהם, אובי וקיקו מצטרפים בחוסר רצון לאומה כדי למצוא קשת בענן.
הם מתעודדים לאחר שתפסו טיפות גשם והתיזו בשלוליות לפני שלבסוף מצאו קשת בענן.25!Pretend Circusלהעמיד פנים בקרקסתקציר הפרק: אובי, אומה וקיקו מאוכזבים כשהם לא יכולים לבקר בקרקס כי הוא רחוק מדי.